Dodo Pizza

Dodo Pizza () pizzeria-kate errusiarra da, 2011n sortutakoa. Gaur egun, Errusiako eta Kazakhstango pizzeria-katerik handiena da eta azkarren hazten ari den Europako jatetxe-kateetako bat.  

 Historia 
Katearen lehen jatetxea Fiodor Ovtxinnikov enpresaburuak ireki zuen Syktyvkar hirian. 2011ko udaberrian, hiriko erdigunean espazio txiki bat alokatu eta pizzeria bat ireki zuen. 2012ko udaberrirako, lan-prozesu guztiak ezarri ziren enpresan eta lehenengo frankiziatuak agertu ziren.  

2012 amaierarako, Dodo Pizzak 8 jatetxe zituen, 2014rako 25, eta 2015ean 50. 2018an 100 jatetxe berri inguru ireki ziren, eta 2019aren hasieran kateak guztira 442 pizzeria zituen Errusian eta beste herrialde batzuetan: Ameriketako Estatu Batuetan, Bielorrusian, Erresuma Batuan, Estonian, Kazakhstanen, Kirgizistanen, Lituanian, Txinan eta Uzbekistanen.  

2022an, Ovtxinnikovek iragarri zuen kateak Erresuma Batua utziko zuela. Arrazoietako bat Ukrainako inbasioaren ostean Errusiari ezarritako zehapen ekonomikoak izan ziren, eta bestea fakturazioaren beherakada.  

2023ko abenduaren 20an milagarren jatetxea ireki zen Lagosen (Nigeria).  

2024ko urtarrilaren 1ean, Fiodor Ovtxinnikovek kargua utzi zuen, eta Aliona Tikhova zuzendari nagusi berri bihurtu zen.  

2024ko apirilean, kateak 841 pizzeria ditu Errusian eta 92 beste 17 herrialdetan.  

 Erreferentziak 

 Kanpo estekak 
  Webgune ofiziala

Kategoria:Errusiako enpresak
Kategoria:2011n sortutako enpresak
Kategoria:Pizzeriak